open-index/open-wikipedia-markdown huggingface dataset:
Hwang Kyo-ahn

**Hwang Kyo-ahn** (født 15. april 1957 i Seoul i Sør-Korea) er en sørkoreansk konservativ politiker som var Sør-Koreas statsminister fra 21. mai 2015 til 11. mai 2017 og Sør-Koreas fungerende president fra 9. desember 2016 til 10. mai 2017. I februar 2019 ble han valgt til leder i Frihetspartiet Korea, som i 2020 ble omdannet til Det forente fremtidspartiet.

Etter at det ble kjent at president Park Geun-hye var innblandet i en korrupsjonskandale, ble hun avsatt 9. desember 2016, og Hwan Kyo-ahn ble satt inn som fungerende president samme dag.

## Liv og virke
### Bakgrunn
Hwang Kyo-ahn gikk ut av videregående skole i 1976 og avsluttet college ved Sungkyunkwan-universitetet i 1981. Han avla deretter juristeksamen ved samme universitet i 2006.

### Karriere
Hwang Kyo-ahn har etter sin utdannelse en lang merittliste, og i 2013 fikk han posten som justisminister. Han ble så Sør-Koreas statsminister 21. mai 2015, da hans forgjenger Choi Kyoung-hwan måtte fratre i samband med en båtulykke der ca 300 personer omkom. Kyo-ahn ble avsatt fra sin post den 2. november 2016 i samband med en politisk skandale og ble etterfulgt av Kim Byong-joon.

### MERS-viruset
I sin rolle som statsminister erklærte Hwang Kyo-ahn den 28. juli 2015 at epidemien med den smittsomme lungebetennelsen MERS var over i Sør-Korea. Sykdommen hadde smittet 118 personer og høstet 36 dødsoffer. Hwang Kyo-ahn erklærte epidemien som over ettersom ingen infeksjon var blitt registrert på 23 dager. WHO mente imidlertid at epidemien ikke kunne anses å være over ettersom organisasjonen krevde et spenn på minst 28 dager uten nye syke. WHO opprettholdt derfor visse forsiktighetstiltak som screening av reisende ved flyplassene og ved andre grensekontroller.

Regjeringen ble beskyldt for å ha vært sen med å handle under krisen og for at de fleste infeksjonene skjedde ved sykehus, som ikke var tilstrekkelig forberedte på et utbrudd av smittsom sykdom. Statsminister Kyo-ahn bad om unnskyldning på regjeringens vegne.

### Andre hendelser
Den 15. juli 2016 utbrøt store protester under en tale som Hwang Kyo-ahn holdt. Han ville utplassere et anti-missilsystem, det såkalte THAAD, som Sør-Korea var tilbudt å kjøpe av USA. Kyo-ahn møtte sterk motstand, fremfor alt landsbygdene der systemet skulle utplasseres. Missilsystemet skulle installeres omkring 250 kilometer sørøst for hovedstaden Seoul. Det ble levert protestlister. Under talen ble egg og vann kastet på ham. Talen måtte avbrytes og stedet evakueres. Som en konsekvens ble Hwang Kyo-ahn bedt om å gå som statsminister senere samme år. Han fikk imidlertid fortsette.

## Referanser


## Eksterne lenker
*
Travel City Direct

**Travel City Direct** var en britisk turoperatør eiet av Virgin Holidays. Det var tidligere merkenavnet til Great Holiday Company PLC, et britisk reisesebyrå basert i Crawley (nær London Gatwick lufthavn), som spesialiserte seg på ferier i USA. Selskapet var en tid den tredje største turoperatør i Storbritannia XL Leisure Group og var Storbritannias største turoperatør for reiser til Florida.

## Historie

### Roy Boardman & Trevor Wignall
Selskapet ble etablert av familiene Boardman og Wignall i 
Swansea i 1992 som en følge av salget av deres reisedivisjon Winston Rees Travel til Thomas Cook Group og ble kjøpt i 2005 av Avion Group Iceland som også eide en majoritetsandel i XL Airways.

Travel City Direct chartret fly fra American Trans Air som i de tidlige dager brukte Lockheed Tristar fly som mellomlandet på Gander, Newfoundland for å fylle drivstoff. I 2002 byttet Travel  City Direct flyselskap til European Aviation basert i Bournemouth som brukte tidligere British Airways Boeing 747-fly, kjøpt fra BA etter 11. september. I 2003 fløy Travel City Direct også i med Air Atlanta Europa Boeing 747-fly i tillegg til European Aviation for å møte etterspørselen i ferietiden. Dette førte til over 20 avganger i uken til Orlando sommeren 2003. Travel City operettet to kundesentre, et i Swansea og et annet i Blackpool

### XL Leisure Group

På grunn av finansiell ustabilitet med europeisk luftfart i 2004 slo Travel City alle sine fly sammen med Air Atlanta Europe i mars 2004 og merket alle fly med Tavel City Direcy livery. XL Airways, som også var en del av Air Atlanta Icelandic overtok driften av Air Atlanta Europe i 2005, og senere tok over årets operasjoner til Orlando Sanford internasjonale lufthavn fra Manchester lufthavn og London Gatwick lufthavn. I sommersesongen opererte XL Airways opp til 16 flyvninger i uken med flere avganger fra Glasgow internasjonale lufthavn og i Cardiff internasjonale lufthavn. De brukte Air Atlanta Icelandic's Boeing 747-fly.

### Virgin Group
Den 12. september 2008 gikk XL Leisure Group som var eiet av Travel City Direct konkurs og stengte virksomheten, men den 18. desember 2008 ble det annonsert at Virgin Holidays hadde kjøpt merkenavnet på Travel City Direct og gjenopptatt driften som Travel City Direct fra 5. januar 2009.. I motsetning til den forrige inkarnasjon som ble brukt av det sammenraste XL Leisure Group som hadde utført flyvninger for Travel City Direct til Orlando Sanford, ville Travel City Direct benytte plasser på Virgin Atlantic Airways rutefly til den større Orlando internasjonale lufthavn.
## Aktuelle produkteter
Travel City Direct tilbød pakketurer til Florida, inkludert flybilletter og overnatting, fløy med Virgin Atlantic Airways fra Manchester, Glasgow, Heathrow og Gatwick til Orlando internasjonale lufthavn  eller Miami internasjonale lufthavn. Selskapet solgte også flydrive pakker til Florida. 
Travel City Direct tilbød også pakketurer til Karibia inklusiv Jamaica, Barbados, Antigua, St. Lucia, Grenada, Tobago og Cuba
Cruise og opphold ble også tilbudt gjennom det nye cruise-selskapet, Travel City Direct Cruise.

## Referanser
Winnetka

**Winnetka** er en by i Cook County i det nordøstlige Illinois i USA, ved Lake Michigan ca 26&nbsp;km nord for det sentrale Chicago. Ved folketellingen i år 2010 bodde 12&nbsp;187 personer i byen (rangert som *village*). I 2011 ble Winnetkas postnummer 60093 rangert som det fjortende rikeste postnummerområdet i USA.

I 1990 og 1992 ble deler av *[[Alene hjemme]]* og *[[Alene hjemme 2, Forlatt i New York]]* innspilt på 671 Lincoln Ave. i Chicagoforstaden.

## Referanser


## Eksterne lenker
* 
*  Innbyggertall 2010 - 2019 – United States Census Bureau
Harang

En **harang** (uttalelse: *har'ang.*) er en lang, høytidelig og kjedelig tale. Kan også brukes om en straffepreken.

## Emytologi
Ordet kommer fra «fransk», «høytidelig tale», men betydningenn er egentlig fra det gammeltyske ordet «hring», «krets», «kampplass», «forsamling».

## Referanser
Mirosław Graf

**Mirosław Graf** (født 5. juni 1959) er en polsk, tidligere skihopper, først og fremst kjent for å ha introdusert V-stilen i skihopping.

## Referanser
Jan Wølner

**Jan Wølner** (født 18. oktober 1909 i Kristiania, død 7. juli 1991 i Oslo) var en norsk pianist og komponist. Wølner var konsertpianist både i Norge og utlandet, og han komponerte en del mindre verker. Blant annet står han bak sangen «Sommer i Palma» som vant Melodi Grand Prix 1961.

Wølner debuterte som pianist som 20-åring i 1930. Siden hadde han flere oppdrag i inn- og utlandet. Et av hans mest kjente verk er slageren «Sommer i Palma» som ble sunget av Nora Brockstedt. Sangen vant Melodi Grand Prix i 1961 og kom på en sjuendeplass i Eurovision Song Contest i Cannes samme år. Wølner fortalte at han fikk inspirasjonen til å skrive sangen under et ferieopphold i Sør-Spania høsten 1960. Han hadde verken tv eller Melodi Grand Prix i tankene da han skrev syden-hyllesten, men han sendte notene til tekstforfatter Egil Hagen da han så utlysningen til Melodi Grand Prix 1961.

I 1968 vant han TONO-prisen *[[Årets verk]]* for komposisjonen «4 akvareller».

## Diskografi
Noen av Wølners utgitte verker:
* «Vi seiler for gamle Norge» fra albumet *[[Gledens ambassadør]]* (1995) – med Jens Book-Jenssen
* «Sommer i Palma» (1961) utgitt på albumene *[[I lave sko]]* (1972) og *[[Tango for to – 50 innspillinger fra 50 år]]* (1995) – med Nora Brockstedt
* «Til et barn» fra albumet *[[Arietta|Arietta – 38 Klassiske Klaverperler]]* (1994) med Kjell Bækkelund
* «Consolation, op. 14» fra albumet *[[Arietta|Arietta – 38 Klassiske Klaverperler]]* (1994) med Kjell Bækkelund
* «Elegi, op. 14 nr. 1» fra albumet ''Arietta – 38 Klassiske Klaverperler'' (1994) med Kjell Bækkelund
* «Poem» fra albumet *[[Dagdrømmer]]* med Kjell Bækkelund (1990)

## Referanser
Ivar Andersen

**Ivar Andersen** er en norsk musiker og tekstforfatter. Han har skrevet til tekster til flere norske sanger, der «Kom sol, kom regn» er den mest kjente. Sangen vant Melodi Grand Prix 1962 og var Norges bidrag til Eurovision Song Contest samme år. «Kom sol, kom regn» ble framført av Inger Jacobsen som ble nummer 10 av 16 deltakere.

Andersen har siden starten av sin musikkarriere hatt et nært samarbeid med Kjell Karlsen og Kjell Karlsens orkester. Han har blant annet deltatt i flere musikalske arrangementer i Fredrikstad, blant annet på City Scene med Evert Taube-programmet *[[Så länge skutan kan gå]]* i 1978.

## Diskografi
Noen av verkene Ivar Andersen har bidratt på:
* HM Kongens Gardes Musikkorps: *[[The Olympic Spirit]]* – dirigent (1994)
* «Kom sol, kom regn» med Inger Jacobsen (1962)
* «Tina og Marina» med Anita Thallaug (1962) – norsk versjon av «Zwei kleine Italiener»
* «No øl, no vin, no dram» på *[[Tidligere utgitt på alvor]]* med Tom Mathisen og Herodes Falsk (1989)
* «Soria Moria» på *[[Slottstappet]]* med Kjell Karlsens orkester (2009) og *[[Musik vi minns]]* med Ray Adams (2001)
* «Fru Juna» på *[[Med venner i studio|Med venner i studio - Karusell]]* med Edgar Eklund (2003)

## Referanser
Dag Kristoffersen

**Dag Kaare Kristoffersen** (født 28. juni 1904 i Asker, død 7. august 1986 i Oslo) var en norsk pianist, kordirigent og pedagog. Han skrev sangen «Solhverv» som vant Melodi Grand Prix 1963 og som var Norges bidrag til Eurovision Song Contest samme år. Sangen kom sist i konkurransen uten poeng. 
 
Kristoffersen debuterte musikalsk i 1929, men ble to år tidligere lærer ved Barratt Due musikkinstitutt. Han gjorde seg bemerket som dirigent for en rekke kor i Oslo, blant dem Oslo håndverkersangforening og Det norske sjømannskor. Sistnevnte deltok også i Erik Byes sjømannsprogrammer på radio og fjernsyn på 1960-tallet.

I løpet av sitt virke skrev Kristoffersen en rekke korsanger og ga ut flere korarrangementer. Han vant Melodi Grand Prix 1963 som komponist for «Solhverv». Dette var hans første slager-komposisjon, og seieren overrasket ham: «Jeg har aldri komponert en slager før, skrevet noen småting til kor har jeg jo, men aldri følt meg kallet som slagerkomponist.» uttalte han til *[[VG]]* dagen etter finalen.

Mens «Solhverv» ikke ble noen særlig suksess, hadde Kristoffersen større suksess med sitt andre og siste Melodi Grand Prix-bidag – «Sangen om den flygende Hollender». Gunnar Kaspersen skrev teksten, mens Per Müller sangen den i den norske finalen i 1969. Sangen kom på fjerdeplass i den norske finalen, men ble en radiohit og blant annet oversatt til tysk.

## Referanser
Cabaret (film)

***Cabaret*** er en amerikansk filmmusikal fra 1972, regissert av Bob Fosse. Liza Minnelli, Michael York, Helmut Griem og Joel Grey har hovedrollene. Handlingen foregår i Berlin i 1931 i Weimarperioden og er sterkt preget av det stadig voksende Nazi-partiet.

Filmen er løst basert på Broadway-musikalen *[[Cabaret]]* fra 1966 av Kander og Ebb, som igjen var basert på romanen *[[The Berlin Stories]]* (1939) av Christopher Isherwood og teaterstykket *[[I Am a Camera]]* (1951). Kun et fåtall låter fra musikalen ble med i filmen; Kander og Ebb skrev nye låter for å erstatte de som ble tatt vekk. I filmen er alle sangene diegetiske og blir framført på kabaretscenen.

## Handling
I 1930-årenes Berlin, arbeider amerikaneren Sally Bowles (Liza Minnelli) som kabaretsanger hos Kit Kat-klubben. På hybelen møter hun den britiske forfatterspiren Brian Roberts (Michael York), som har dratt til Berlin for å forbedre tyskferdighetene sine. Han planlegger å betale utgiftene ved å tilby engelsktimer. Sally er en eksentrisk ungjente som drømmer om å bli en filmstjerne, og hun vil få med Brian på en rekke eventyr. De stifter flere bekjentskap, blant annet med rikmannen Maximilian von Heune (Helmut Griem), som de begge blir forelsket i. Plutselig tar Sallys liv en uventet vending, og nazismens framvekst preger stemningen.

## Medvirkende
* Liza Minnelli som Sally Bowles
* Michael York som Brian Roberts
* Helmut Griem som Maximilian von Heune
* Joel Grey som Master of Ceremonies
* Fritz Wepper som Fritz Wendel
* Marisa Berenson som Natalia Landauer
* Elisabeth Neumann-Viertel som Fräulein Schneider
* Helen Vita som Fräulein Kost
* Sigrid von Richthofen som Fräulein Mayr
* Gerd Vespermann som Bobby
* Ralf Wolter som Herr Ludwig
* Georg Hartmann som Willi
* Ricky Renee som Elke

## Mottakelse
*Cabaret* fikk god kritikk og ble en stor kinosuksess. Den vant åtte Oscar-priser for beste regi (Fosse), beste kvinnelige hovedrolle (Minnelli), beste mannlige birolle (Grey), beste kinematografi, beste scenografi, beste lydmiks, beste musikalmusikk og beste filmklipp. *Cabaret* er den eneste filmen som har vunnet åtte Oscar-priser uten å vinne beste film. I tillegg til beste film ble den også nominert til beste filmatisering, men disse prisene gikk til *[[Gudfaren]]*. *Cabaret* ble kåret til årets beste film av National Board of Review og Hollywood Foreign Press Association. Den vant også sju British Academy Film Awards, blant annet beste film.

Filmen har også fått anerkjennelse i ettertid. *[[Empire (magasin)|Empire]]* kåret den til filmhistoriens 367. beste film. Det amerikanske filminstituttet har kåret filmen til den 63. beste spillefilmen fra USA og den 5. beste filmmusikalen fra USA. Sangen «Cabaret» ligger også på 18.-plass på listen «AFI's 100 Years…100 Songs», som består av de beste filmlåtene fra amerikanske spillefilmer. *Cabaret* ble innlemmet i National Film Registry i 1995, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle».

## Referanser


## Eksterne lenker
*
Serekunda

**Serekunda** er den største by i Gambia, beliggende vest for hovedstaden Banjul, tett på landets atlanterhavskyst. Byen hadde i 2006 et innbyggertall på cirka 336.000.
Byen er kjent for sine markeder, sine silkebomulltrær, sine Black Cow-djembetrommer og sin wrestlingarena. Nærliggende byer er Kanifing, Latrikunda, Sukuta og London Corner.

Serrekunda ligger i hovedstadsområdet *Greater Banjul Area* (*Banjul Division*), i distriktet Kanifing.

Byen ble grunnlagt på 1600-tallet i den portugisiske era, og ble utbygd på 17- og 1800-tallet av britene.

## Billedgalleri

Image:Gambia 001 from KG.jpg|Gate i Serekunda
Image:Gambia Serekunda world66-2.jpg|Marked i Serekunda
Image:Gambia-mosque.JPG|Moské nord i byen
Image:Serekunda Market Mosque - 2010.jpg|Moské ved Bundung Highway


## Eksterne lenker
*
Kanifing

**Kanifing** er en by i Banjulområdet i Gambia. Byen ligger nær Serrekunda, landets største by.

Kanifing er også et av de to distriktene i hovedstadsområdet *Greater Banjul Area* (*Banjul Division*). Det ene distriktet er Banjul selv, det andre er Kanifingdistriktet der også Serrekunda inngår.

## Kommunikasjoner

Kanifing ligger på veien mellom det sentrale Serrekunda og hovedstaden Banjul. Veien er også kjent som *"Serrekunda-Banjul Highway"*.

## Økonomi og arbeide
Kanifing er Gambias sentrum for økonomi og selskaper. Her er blant annet Gambias tv- og radiosalskap Gambia Radio & Television Services.
Svein Hundsnes

**Svein Hundsnes** (født 22. januar 1951 i Haugesund) er en norsk komponist. Han har laget en rekke orkesterverk, blant annet *Sinfonietta Romantica* urfremført av Trondheim Symfoniorkester, dirigent Friedrich Goldmann, en fløytekonsert, urfermført av fløytisten Vidar Austvik og Stavanger Symfoniorkester, dirigent Hannu Lintu, samt korverk, verk for blåsere, blant annet *Music For Wind Players* (Fortissimo forlag), verk for klaver solo, musikk med moderat vanskegrad; *Various Shades of Blue* og *Six Easy Pieces* (Norsk Musikforlag), musikk for sang og piano og femfor alt kammermusikk.  

Blant kammermusikken er to strykekvartetter, *Rilke Lieder* for baryton og kammerorkester, urfremført ved Nordlysfestivalen, cellokvartett urfermført av Svenska Cellokvartetten, blåsekvintetten *His Majesty's Sound Amusement*, og en klarinettkvintett, urfremført av klarinettisten Roger Arve Vigulf og Ametri-kvartetten. 

Det er også to suiter for akkordeon; Nr. 1 tilegnet og urfremført av Geir Draugsvoll, og Nr. 2 tilegnet og urfremført av Mogens Ellegaard. 

Han er også blant de få samtidskomponistene som såvidt har vært innom popmusikkfeltet, og vant Melodi Grand Prix 1975 med «Det skulle ha vært sommer nå». Den representerte Norge i Eurovision Song Contest 1975 i Stockholm.

Hundsnes har også komponert orkesterverkene «Haugtussa for sopran og orkester», urfremført av Bjergsted Sinfonietta med Eir Inderhaug som solist, og «Jeux Jeunesse», urfremført av Ung Symfoni. Han har også komponert og arrangert musikk innen jazzrock, samt laget musikk til tv-dokumentarer. 

Hundsnes var tidligere førsteamanuensis og underviste blant annet i arrangering og komposisjon ved Universitetet i Stavanger.
I 2014 forsvarte han en avhandling ved Universitetet i Oslo om Tsjajkovskijs orkesterstil.
 
I samarbeid med den finske pianisten Laura Mikkola har Svein Hundsnes i årene 2020 og 2021 gitt ut to cd-innspillinger med komposisjoner for solo klaver på labelen Grand Piano.

## Diskografi
* Maj Britt Andersen: *[[Et lite under]]* (1975)
* Ellen Nikolaysen: *Touch My Life (with Summer)/You Made Me Feel I Could Fly* (1975)
* Inga Sulin: *Kesäyö (Touch My Life)/Ding-a-dong* (1975)
* Inga Sulin: *[[Feelings (Inga Sulin-album)|Feelings]]* (1976)
* Melodi Grand Prix: *[[Den store Norsk Grand Prix samlingen 1960&ndash;1985]]* (1995)
* Vamp: *[[Flua på veggen]]* (1998)
* Vamp: *[[Ei med alt]]* (1999)
* Vamp: *[[To me alt]]* (2013)
*Hundsnes: Clavinatas Nos. 1-7, Piano Sonata No. 1 & Downtoned Beats (2020)
*Hundsnes: Piano Works (2021)

## Referanser


## Eksterne lenker
*- Offisielt nettsted
Basse Santa Su

**Basse Santa Su** (normalt bare kalt **Basse**) er en by i det østlige Gambia. Den var hovedstad i den tidligere Upper River Division og er en viktig handelsby for landet. Byen hadde i 2008 et innbyggertall på cirka 18.000.

## Eksterne lenker
*
Brikama

**Brikama** er en by i det vestlige Gambia, beliggende sørvest for hovedstaden Banjul, tett på landets atlanterhavskyst. Byen hadde i 2008 et innbyggertall på cirka 90.000.
## Eksterne lenker
*
Farafenni

**Farafenni** er den største by i det sentrale Gambia, beliggende like sør for landets nordlige grense mot Senegal. Byen hadde i 2008 et innbyggertall på cirka 33.000.
## Eksterne lenker
*
Janjanbureh

**Janjanbureh** (tidligere kjent som **Georgetown**) er en by som ligger på elveøya med samme navn, Janjanbureh ved Gambiaelven. Byen ligger i det sentrale Gambia, i regionen Central River. Byen hadde i 2008 et innbyggertall på cirka 3700. Fra Janjanbureh går det ferge, ferjesambandet Janjanbureh–Lamin Koto.

Fra øya mot sør var det også en kortere fergestrekning som ble erstattet i 2010 av broen Sankulay Kunda Bridge. 

## Referanser


## Eksterne lenker
*
Dag Nordtømme

**Dag Nordtømme** (Fra Digermulen i Lofoten, oppvokst i Trondheim) er en norsk entertainer, skuespiller og kunstmaler. Han ble kjent i Norge som tekstforfatter til sangen «Casanova» som Anita Skorgan vant Melodi Grand Prix med i 1977.

Den ble dermed Norges bidrag til Eurovision Song Contest 1977. Sangen ble en stor hit i Norge og var med å gi Skorgan sitt nasjonale gjennombrudd. Nordtømme skrev også låten «Prima Donna» som Skorgan og George Keller deltok med i Melodi Grand Prix 1978.

Nordtømme er en kreativ multikunstner hjemme i Trondheim, og han har vært aktiv i flere lokale teateroppsetninger og kunstarrangementer, blant annet som rollefigurene Abbed Bendik og  Bør Børson. Han har også jobbet som entertainer og foredragsholder, og han har livnært seg som kunstmaler.

Han driver flere event- og artistbyråer, og i 1980 var han manager for rockebandet The Kids.

## Diskografi
* Anita Skorgan: *Casanova/La livet svare* (1977)
* Supergruppa: *Du var alene* (1977)
* Anita Skorgan: *Casanova/Marie (Jolene)* (1977)
* Anita Skorgan: *Casanova/It's So Easy* (1977)
* Bugges Firo: *Trondhjem/Tre små ord* (1978)
* Bugges Firo: *[[5 fra Glemselen]]* (1978)
* Anita Skorgan: *[[De fineste]]* (1980)
* Moondisc: *[[ESSO Music Party 14]]* (1980)
* The Grønne Glitrende 3 og Dag: *[[Grønne Glitrende 3 & Dag (album)|Grønne Glitrende 3 & Dag]]* (1986)
* NRK Petre: *[[XL presenterer Parodi Grand Prix]]* (1996)
* Bugges Firo: *[[På dansefot (Bugges Firo-album)|På dansefot]]* (2000)
* Bugges Firo: *[[40 år på norske scener]]* (2007)
* Anita Skorgan: *[[Hele veien]]* (2009)
* Jahn Teigen: *[[Jahn Teigen fra Tønsberg]]* (2011)
* Hver gang vi møtes: *[[Hver gang vi møtes &ndash; Sesong 2 (album)|Hver gang vi møtes &ndash; Sesong 2]]* (2013)

## Referanser
Darwin International

**Darwin International** var et tysk pyramidespill grunnlagt av Volker Hartzsch i 1998. Selskapet var registrert på Malta, men hadde hovedkontor i Gibraltar. I Norge hadde selskapet avtaler med et trettitalls selskaper, deriblant Esso, NetCom og Tindra.

Konseptet bak Darwin International var å verve personer til å kjøpe såkalte fordelspakker som skulle gi rabatter på innkjøp av husholdningsartikler. Salg av disse genererte bonuser oppover i hierarkiet, og nye medlemmer ble lokket med store inntekter. Totalt klarte selskapet å verve over 100.000 personer, drøyt 10.000 av disse var nordmenn. Blant dem som tapte penger var trossamfunnet Levende Ord.

I 2000 startet Volker Hartzsch også pyramidespillet Matrix Global sammen med den svenske vekkelsespredikanten Stefan Edefors som han hadde samarbeidet med gjennom Darwin International. Han har senere jobbet for nettverksselskapet Kyäni under psevdonymet Mark Davenport hvor Edefors har stått i spissen for utbredelsen i Skandinavia.

Stig Arne Hanssen var blant de første Darwin-selgerne i Norge. Han ble senere en av de norske toppselgerne i nettverksselskapet Forever Living. Sentral i den norske utbredelsen var også Dagfinn Rognerud som senere sluttet seg til pyramidesepillet World Games Inc. før han ble landsleder i nettverksselskapet Better Globe. I toppen av det svenske nettverket befant Leif Lindseth seg, senere sentral i å utbre Kyäni til det norske markedet.

## Referanser
Loalwa Braz Vieira

**Loalwa Braz Vieira** (født 3. juni 1953 i Jacarepaguá i Rio de Janeiro i Brasil; funnet død den 19. januar 2017 i Saquarema) var en brasiliansk sangerinne og sangskriver. Hun ble som sanger i den fransk-brasilianske popgruppe Kaoma i 1989 verdensberømt med sangen «Llorando se fue» (mer kjent som *Lambada*), som toppet hitlistene i elleve land, og den tilhørende folkelig baserte dans.

## Liv og virke
Loalwa ble født i Rio de Janeiro i en musikerfamilie. Faren var orkesterleder og moren en populær og klassisk pianist.

Hun lærte seg å spille piano da hun var fire år gammel  og begynte å synge da hun var 19.

Hun bodde i Paris siden 1985 og i Genève fra 2010 til sin død. Hun eide en villa i Saquarema i Brasil.

«Lambada» solgte over 25 millioner singler og har mottatt over 80 gull- og platinaplater. Loalwa Braz Vieira skrev og sang Kaomas sanger på fire språk; ut over sitt morsmål portugisisk også på engelsk, fransk og spansk.

Den 19. januar 2017 ble hennes forkullede kropp funnet av politiet i en utbrent bil i nærheten av landsbyen Saquarema, omkring 70&nbsp;km fra Rio de Janeiro. Omstendighetene ved hennes død er uklare. Brasiliansk politi opplyste senere at hun ble drept av tre innbruddstyver som ble arrestert for ugjerningen.

## Referanser


## Eksterne lenker
* 
* 
* 
*
NM i friidrett innendørs 2017

**NM i friidrett innendørs 2017** var en del av NM i friidrett 2017, og ble arrangert som et eget stevne i Ulsteinhallen i Ulsteinvik 4. og 5. februar 2017. Arrangør er Dimna IL. 

NM er for menn og kvinner, og NM i lengdehopp og høydehopp uten tilløp er i tillegg for junior. 

__TOC__
## Resultater, menn
### [[60 meter]]
Finaleresultater:



Quarcoo slo Karsten Warholms banerekord, og tok sitt første seniorgull ved NM innendørs.

### [[200 meter]]
Finale:



Karsten Warholm forsvarte gullet sitt fra 2015 og 2016, med ny personlig rekord, banerekord og mesterskapsrekord på 20,89. 
 

### [[400 meter]]
Kun finale ble avholdt: 



Warholm satte ny norsk innendørsrekord på 45,96. Tiden var også årsbeste i Europa og nest beste tid i verden hittil i år. 

### [[800 meter]]
Kun finale ble avholdt: 



 

### [[1500 meter]]



  

### [[3000 meter]]



Vedvik vant her sitt andre NM-gull i dette mesterskapet. 

### [[60 meter hekk]]
Finaleresultater:



Kun én utøver deltok. 

### [[Høydehopp]]



Nilsen vant sitt fjerde NM-gull innendørs. 

### [[Høyde uten tilløp]]



Martin Fagerlund forsvarte gullet sitt fra 2014 og 2016. 

### [[Stavsprang]]



Dolve vant NM-gull i stavsprang med ny banerekord og mesterskapsrekord. 

### [[Lengdesprang]]



Sjursen satte ny banerekord og mesterskapsrekord i første hopp, med 7,51 meter, men Kiplesund slo disse rekordene og vant NM-gull i femte runde. 

### [[Lengde uten tilløp]]



Mange av utøverne hoppet lenger enn den gamle banerekorden, som var på 2,93.

### [[Tresteg]]



Erik Lund vant sitt første seniorgull i NM, og var 6 cm bak sin personlige innendørsrekord som han satte under Nornalekene 2017 den 21. januar 2017.

### [[Kulestøt]]



Sven Martin Skagestad forsvarte gullet sitt fra NM innendørs 2016, og satte ny personlig rekord og mesterskapsrekord.

### 4 x 200 meter stafett



Dimna brøt da de mistet stafettpinnen i første veksling.



### 5000 meter [[kappgang]]



Nedregård var eneste deltaker, men ble diskvalifisert.

## Resultater, kvinner
### [[60 meter]]
Finaleresultater:



Helene Rønningen tok sitt første NM-gull på 60 meter.

### [[200 meter]]
Finale: 



Helene Rønningen forsvarte gullet sitt fra 2016.

### [[400 meter]]
Finale:




### [[800 meter]]




### [[1500 meter]]




### [[3000 meter]]




### [[60 meter hekk]]



Wathne vant øvelsen med ny banerekord. 

### [[Høydehopp]]




### [[Høyde uten tilløp]]



Kun 2 utøvere stilte til start, og Irgens vant sitt første NM-gull i denne øvelsen. 

### [[Stavsprang]]



 

### [[Lengdesprang]]



 

### [[Lengde uten tilløp]]



Oda Utsi Onstad forsvarte NM-gullet sitt fra året før.

### [[Tresteg]]




### [[Kulestøt]]




### 4 x 200 meter stafett




### 3000 meter [[kappgang]]



Kun fire utøvere deltok.

## Menn junior
### [[Høyde uten tilløp]]




### [[Lengde uten tilløp]]



Seks utøvere deltok. 

## Kvinner junior
### [[Høyde uten tilløp]]



Syv utøvere deltok

### [[Lengde uten tilløp]]



Åtte utøvere deltok.

## Referanser


## Kilder
* AndRo Data - NM innendørs 2017 (resultater)

## Eksterne lenker
* Dimna IL - NM 2017 i Ulsteinvik
Haill

**Hald**, **hall**, **haill** eller **vadhald** er et nordnorsk begrep for god fiskelykke som skal komme av å ha hatt nylig samleie. Ordet «hald» kan fra norrønt vise til «å ha tak» eller «drag» på noe. Det var opprinnelig bare knyttet til kveitefiske.

Motsatt kan dårlig fiskelykke forklares med at en mangler, eller har dårlig «hall». Arthur Brox rapporterer fra Ytre Senja at dårlig fiskelykke, som at en fikk skate (ufisk) i stedet for kveite på kroken, kunne skyldes at en hadde fått dårlig hall fra kona eller kjæresten.

## Referanser


## Litteratur
* 
*  
*''Fikk rekordlaks etter haill på bryllupsnatta'', Finnmark dagblad, 26/7-2004.
Aeritalia

**Aeritalia** var en italiensk flyfabrikant. Selskapet ble opprettet gjennom fusjonen mellom Fiat Aviazione og det statlig eide Aerfer i 1969.

Etterhvert ble selskapet heleid av Finmeccanica, og var Finmeccanicas divisjon for luftfart og forsvarsindustri. I 1990 fusjonerte de med selskapet Selenia for å opprette Alenia Aeronautica.

## Produkter
### Fly
* Aeritalia F-104S
* AMX International AMX
* ATR-42
* Aeritalia G.91
* Aeritalia G.91Y
* Aeritalia G.222

### Raketter
* Alfa

## Referanser
Her og nå! (TV-program)

***Her og nå!*** var et norsk tv-underholdningsshow som gikk annenhver lørdag på NRK fjernsynet våren 1969 og 1970. Programleder var Haagen Ringnes. Programmet ble sendt direkte fra NRK Marienlyst med publikum i salen. Flere av sendingene gikk også fra Centralteatret i Oslo. Kjell Halvorsen var musikalsk leder og skrev også kjenningsmelodien til serien.

## Starten
Det første programmet ble sendt direkte fra NRK Marienlyst lørdag 1. februar 1969. Tittelen *Her og nå!* spiller på at programmet gikk direkte og tok opp aktuelle temaer. Blant annet var selvangivelsen og skattesnyteri temaer i det første programmet. Programmet viste også utdrag fra den nye filmen ''An-Magritt''. Blant gjestene i programmet var Rolv Wesenlund, skuespiller Liv Ullmann, regissør Arne Skouen, sangeren Birgitte Grimstad og showgruppa Dizzie Tunes.

### Melodi Grand Prix-debatten
Det kanskje mest kjente programmet var det tredje i rekken, sendt 1. mars 1969 for første gang fra Centralteatret. Programmet gikk rett etter den norske finalen i Melodi Grand Prix, der Kirsti Sparboe vant med «Oj, oj, oj, så glad jeg skal bli». Sparboe og låtskriveren Arne Bendiksen var invitert til *Her og nå!*, men i stedet for gratulasjoner og hyllest ble de møtt av den danske universitetslektoren Erling Nielsen som utførte en litterær analyse av teksten til vinnerlåten. Nielsen karakteriserte teksten som «nonsens og sludder» og konkluderte med at «det er ett stort lyspunkt i teksten, og det er 'oj, oj, oj'». Lettere paff prøvde Bendiksen å forsvare seg med at han verken var Ibsen eller Bjørnson.  

Opptrinnet førte til seerstorm mot NRK allerede under sendingen. Sentralbordet ble ringt ned av folk som mente dette var «ugalant mot Bendiksen» og at «den fæle dansken burde skamme seg!» Seansen i *Her og nå!* sparket også i gang et stort oppgjør mellom den klassiske musikken på den ene siden og den folkelige popmusikken på den andre. Som Haagen Ringnes uttalte det: «stormen i vannglasset økte til orkan. Pop-Norge var fortørnet og fikk følge av mange». Professor Erling Nielsen møtte også kraftig kritikk. «Ikke siden enevoldstiden har det florert et slikt danskehat i kongeriket Norge», skrev Ringnes senere.

## Seriøsitet og underholdning
I likhet med mange andre programmer på norsk fjernsyn på 1960-tallet, tok *Her og nå!* opp i samtiden kontroversielle temaer som sex, kvinnekamp og røyking, Temaene ble behandlet og diskutert seriøst, men med undertoner av underholdning og humor.

Første sesong gikk fram til 7. juni 1969, mens andre sesong startet 7. februar 1970 og ble avsluttet 13. juni samme år.

## Referanser


## Eksterne lenker
*
Alenia Aermacchi

**Alenia Aermacchi** var et datterselskap av Leonardo (tidligere kjent som Finmeccanica) som opererte i luftfart-industrien. 1. januar 2016 ble alle selskapets aktiviteter fusjonert inn i Leonardo-Finmeccanica luftfartsdivisjon.

## Historie
Alenia Aermacchi ble opprettet 1. januar 2012 gjennom en fusjon av **Alenia Aeronautica** og dets datterselskaper (Alenia) Aermacchi og Alenia SIA. Det tidligere Alenia Aeronautica ble i sin tid opprettet i 1990 gjennom fusjonen mellom Finmeccanicas luftfart- og forsvars-industri Aeritalia og selskapet Selenia.

## Produkter
* Alenia C-27J Spartan
* Alenia Aermacchi M-311/M-345
* Alenia Aermacchi M-346 Master
* Alenia Aeronautica Sky-X
* Alenia Aeronautica Sky-Y
* Aermacchi AM.3

### Joint venture
* AMX International AMX med Embraer
* ATR: ATR 42 med Airbus Group
* ATR: ATR 72 med Airbus Group
* F-35 Lightning II med Lockheed Martin Aeronautics  
* Eurofighter Jagdflugzeug: Eurofighter med Airbus Defence and Space og BAE Systems
* Panavia Tornado med EADS og BAE Systems
* Sukhoj Superjet 100 med Sukhoj

## Referanser
Maria Utsi

**Maria Utsi** (født 1981) er norsk-samisk teaterviter og direktør for Festspillene i Nord-Norge 2015-2019. 

Hun vokste opp i Austertana i Tana kommune, og gikk senere på dramalinjen på Kongsbakken videregående skole. Deretter studerte hun ved Universitetet i Bergen med blant annet masterstudium i teatervitenskap. 

Etter studiene arbeidet hun som prosjektleder og fasilitator ved SPLINT Aktiv Utvikling i Oslo, daglig leder ved Hermetikken Næringshage i Vadsø (2008–2012), festivalsjef for Varangerfestivalen i Vadsø (2012–2015) og direktør for Festspillene i Nord-Norge (2015-2019). 

Hun har hatt en rekke verv i norsk kulturliv. Blant annet har hun vært rådsmedlem for Regjeringens bransjeråd for kulturnæringene (2012–2014), styremedlem i Norsk Jazzforum (2013–2015) og nesteleder i styret for Hålogaland Teater (2008–2016). Hun er nestleder i Norsk Kulturråd og leder kulturrådets faglige råd for rom for kunst og tverrfaglige tiltak. Hun er også styreleder i det samiske nasjonalteateret Beaivvás og Davvi senter for scenekunst. 

Maria Utsi er en aktiv samfunnsdebattant og har blant annet skrevet teksten «Hvem definerer nord?» i boken *Kvinnfolk* (oktober, 2016).

## Referanser
Dana Bash

**Dana Bash** (født **Dana Ruth Schwartz**; født 1971) er en amerikansk journalist og programleder i CNN som per 2017 fungerer som kringkasterens ledende politiske korrespondent og iblant ankerkvinne. Tidligere har hun vært CNNs korrespondent i Det hvite hus og på Capitol Hill.

## Tidlig liv
Bash ble født i Montvale i New Jersey, som datter av Frances (født Weinman) og Stu Schwartz. Hennes far er sjefsprodusent for ABC News med fokus på *[[Good Morning America]]*. Hennes familie er jødisk, og hennes mor er forfatter og pedagog i jødiske studier. Hun har en bror, David Schwartz, som er en New York-basert videoprodusent.

## Personlige liv
Bash har vært gift to ganger. I 1998 giftet hun seg med Jeremy Bash; de ble skilt i 2007. I mai 2008 giftet Bash seg med CNN-korrespondent John King, som konverterte til jødedommen før bryllupet. Bash og King har en sønn, Jonas Frank King, født i juni 2011. I mars 2012 ble det kjent at Bash og King var separert.

## Priser og utmerkelser
I mars 2014 ble Bash kåret av *[[Elle (magasin)|Elle]]*, sammen med andre, i Italias ambassade i USA i den årlige «Women in Washington Power List».

## Referanser
Ivana Trump

**Ivana Marie Trump** (født **Zelníčková**; 1949–2022) var en tsjekkiskfødt amerikansk forretningskvinne.

Ivana Trump var gift fire ganger; blant annet med Donald Trump fra 1977 til 1992. Hun hadde tre barn med Donald Trump; sønnen Donald Trump jr., datteren Ivanka Trump og sønnen Eric Trump. Ivana Trump var også fotomodell. Før hun kom til USA var hun en dyktig skiløper i Tsjekkoslovakia. Hun hadde forretningsmessig suksess og drev hoteller og kasinoer. Hun døde 73 år gammel etter et fall.

## Referanser




## Eksterne lenker
* 
*
Speider – Si det med toner

***Speider – Si det med toner*** er et norsk musikkalbum utgitt av plateselskapet Snowflake Records i 1978. Albumet ble utgitt i forbindelse med opprettelsen av Norges speiderforbund samme året, etter at Norsk Speidergutt-Forbund og Norsk Speiderpikeforbund ble slått sammen. En rekke artister deltok på platen, blant annet Anita Skorgan, Terje Tysland og George Keller.

## Sporliste
# «Si det med toner»
# «Har du gått og vasset»
# «Hvem dro så glad»
# «Når bålets flammer»
# «Fra Lindesnes til Varanger»
# «Vi har leirbål her»
# «Her kommer vi i speiderdrakt»
# «Over hav og fjell»
# «I zeeke zumba»
# «Det kan øse, det kan pøse»
# «Scouter från när och fjärran»
# «Speiderbål»
# «Så vandrer vi ut»
# «Se nå vårt bål»
# «Five fingers, one hand»
# «Hør klangen av speidersignalet»
# «I skauen, på vidda»
# «Her har vi heile troppen»

## Musikere
* Trekkspill og vokal – Terje Tysland
* Bass – Bjørn Jacobsen
* Trommer – Ottar Nesje, Svein-Erik Gaardvik
* Trombone – Øivind Westby
* Trompet – Kåre Magnar Hagen
* Vokal – Anita Skorgan, Arnfinn Makaelsen, Geir Sæhle, George Keller, Heidi Spenning, Jan Fredriksen, Målfrid Gauksdal Olavsrud, Nina Halvorsen, Tone Antonsen, Vibeke Spenning

## Referanser
Arne Myksvoll

**Arne Johan Myksvoll** (født 1955 i Bergen) er en norsk musiker og frisør. Han er blant annet kjent som et av medlemmene i dansebandet Salex, og han har hatt et tett samarbeid med Tor Endresen. Blant annet står de bak sangen «San Francisco» som vant Melodi Grand Prix 1997.

## Bakgrunn
Som 14-åring var Myksvoll med på å stifte bandet Salex som turnerte samfunnshus i bygder og småsteder over hele Vestlandet. Salex hentet inspirasjon fra grupper som Herman's Hermits, The Hollies og The Tremeloes. På begynnelsen av 1980-tallet kom Tor Endresen inn som vokalist og frontfigur i bandet. Myksvoll er den eneste som har vært med i bandet helt siden starten i 1969.

Myksvoll og Endresen fortsatte sitt musikalske samarbeid, og i 1997 vant de Melodi Grand Prix med sangen «San Francisco». Låten var Norges bidrag i Eurovision Song Contest i Dublin samme år, men der kom sangen sist uten poeng.

Myksvoll driver sin egen frisørsalong i Bergen.

## Referanser


## Eksterne lenker
*
Arve Furset

**Arve Eilif Furset** (født 5. desember 1964 i Askvoll) er en norsk komponist, jazzmusiker og musikkprodusent. Han er kjent fra en rekke plateutgivelser med artister som Ernst-Wiggo Sandbakk, Kjersti Stubø, Elin Rosseland, Johannes Eick, Vigleik Storaas, Jostein Hasselgård, Eivind Aarset og Norma Winstone.

## Karriere
Furset studerte musikk ved Trondheim Musikkonservatorium fra 1983 til 1985. Utover 1980-tallet var han medlem i en rekke band som Bodega Band (1985–89), Saz Semai (1986–87) og Ernst-Wiggo Sandbakk og The Sympathy Orchestra (1989–90). Han jobbet også regelmessig med band som First Set og Konerne ved Vandposten og spilte på festivaler i Lillehammer, Vossajazz and Moldejazz.

Siden 1999 turnerte han med Eivind Aarset og  Électronique Noire. På slutten av 1990-tallet jobbet han også med popmusikere som bandet Flava to da bone og Lynni Treekrem.

Furset var også orkesterleder og komponist ved Trøndelag Teater og deltok på en rekke av teaterets turneer. Han jobbet senere ved Centralteatret og Oslo Nye Teater, og senere som komponist og arrangør for flere store tv-produksjoner i NRK.

Furset jobber som musikkprodusent, hovedsakelig innen sjangrene dance, verdensmusikk og elektropop. Han underviser også på keyboard og elektronisk musikk ved Westerdals i Oslo.

## Melodi Grand Prix og Eurovision Song Contest
Furset har levert flere bidrag til Melodi Grand Prix, og vant den norske finalen i 2003 med «I'm Not Afraid to Move On». Sangen ble framført av Jostein Hasselgård og endte på en sterk fjerdeplass i Eurovision Song Contest 2003. Furset var også låtskriver på «Good Evening, Europe» framført av Birgitte Einarsen, som ble nummer tre i den norske finalen samme år.

I Melodi Grand Prix 2005 sto han bak sangen «Velvet Blue» som ble framført av Kathrine Strugstad. Sangen ble slått ut i første runde og nådde ikke gullfinalen.

I Melodi Grand Prix 2020 var han en av låtskriverne av «Fool for love», framført av Kim Wigaard og Maria Mohn.

## Diskografi
Utdrag av Fursets deltakelser i grupper og utgivelser:
; Med Orleysa
* 1991: *[[Orleysa (album)|Orleysa]]* (Odin Records)
* 1993: *[[Svanshornet]]* (Odin Records)

; Andre prosjekter
* 1987: *[[Bodega Band Vol. IV]]*
* 1992: *[[Going (album)|Going]]*, med First Set
* 1992: *[[Far to go]],* med Fair Play og Norma Winstone
* 1998: *[[Sympathetic (album)|Sympathetic]]*, med Ernst-Wiggo Sandbakk & The Sympathy Orchestra
* 2001: *[[Light Extracts]]* (Jazzland Records) som en del av Eivind Aarset's Électronique Noire
* 2001: *[[Oofotr II]]* Heilo catalog på Grappa Music, med Oofotr

## Referanser


## Eksterne lenker
*
Dan Attlerud

**Dan «Danne» Attlerud** (født 28. mai 1957 i Visby i Sverige) er en svensk komponist og tekstforfatter. Han var en av komponistene til sangen «High», som vant norske Melodi Grand Prix 2004. Sangen ble framført av Knut Anders Sørum og kom sist i Eurovision Song Contest 2004 med tre poeng – alle fra Attleruds hjemland, Sverige.

## Diskografi
Noen av Attleruds bidrag:
* *Annorlunda* – 1978 (album), solo
* *Inför en tid*  – 1980 (album), solo
* *Jakten* – 1984 ( album), solo
* «Tennis Spirit» – 1987 (singel), Danne Attleruds Soffgrupp
* «Jag vill inte dansa» – 1989 (singel), solo
* «Gå inte från mig» – 2000 (singel), Attlerud Band
* «Högt över mon» – 2000 (singel), Attlerud Band
* «Fladdrande lakan» – 2001 (singel), Attlerud Band
* *Tankarna* – 2006 (album), Attlerud Band
* «Bara den som älskar» – 2009 (singel), Attlerud Band
* «Det är regn inte tårar» – 2011 (singel), Attlerud Band
* «Galen tid» – 2011 (singel), solo 
* *Attlerudkarikatyrerna*– 2012 (album) Attlerud Band 
* «Life Goes On» – 2014 (singel), Attlerud Band

## Sangkonkurranser
Attlerud har vært bidragsyter til en rekke låter i svenske *[[Melodifestivalen]]* etter 2000, men ingen av sangene har vunnet. Han har også deltatt i nasjonale Eurovision-konkurranser i Danmark, Latvia og Malta – i tillegg til Norge. I 2004 vant han Melodi Grand Prix som tekstforfatter til sangen «High». Sangen vant også den norske finalen og kom sist i Eurovision Song Contest samme år.

### Melodi Grand Prix
* 2004: «High» med Knut Anders Sørum. Vinner
* 2006: «Paparazzi World» med Kathrine Strugstad. Slått ut i semifinale
* 2007: «Under stjernene» med Malin Schavenius. Slått ut i *Siste sjanse*
* 2009: «Alt har en mening nå» med Wenche Myhre. Slått ut i semifinale
* 2016: «Stand Up» med Makeda. Slått ut i første runde.
* 2017: «Nothing Ever Knocked Us Over» med gruppa In Fusion.

## Referanser
Thomas Thörnholm

**Thomas Thörnholm** (født 21. desember 1970) er en svensk musiker, musikkprodusent og låtskriver bosatt i Västerås. Han har skrevet en rekke låter som har deltatt i norske Melodi Grand Prix, og han vant konkurransen som låtskriver i 2004 med sangen «High».

## Bidrag i Melodi Grand Prix
* 2004: «High» med Knut Anders Sørum. Vant finalen og var Norges bidrag i Eurovision Song Contest 2004
* 2006: «Paparzzi World» med Kathrine Strugstad. Slått ut i semifinale
* 2007: 《Under stjernene》med Malin Schavenius. Slått ut i Sistesjansen. 
* 2009: «Alt har en mening nå» med Wenche Myhre. Slått ut i semifinale
* 2016: «Stand Up» med Makeda. Slått ut i første runde.

## Andre låter
* «Dagar som kommer och går» skrevet med Calle Kindbom. Innspilt av Kikki Danielssons orkester i 1999
* «Se mig» med Dan Attlerud. Gruppa Barbados' bidrag i Melodifestivalen 2000. Endte på delt andreplass.
* «Every Little Piece» skrevet sammen med Eddie Meduza og Calle Kindbom. Innspilt av Eddie Meduza i 2001
* «Kom hem» skrevet sammen med Calle Kindbom. Innspilt av Barbados i 2000.
* «Sista andetaget» skrevet med Dan Attlerud. Jan Johansens bidrag i Melodifestivalen 2002. Endte på sjuendeplass
* «Higher» skrevet med Michael Clauss. Slavinas bidrag til Bulgarias nasjonale finale foran Eurovision Song Contest 2007. Vant ikke.
* «Live Forever》 skrevet samme med Michael Clauss og Danne Attlerud. Magnus Carlssons bidrag til Melodifestivalen 2007. Ble slått ut i sin delfinale.
* «Ingen mår så bra som jag» skrevet sammen med Sebastian Fronda og Michael Clauss. Frondas bidrag i Melodifestivalen 2008. Ble slått ut i sin delfinale.

## Referanser


## Kilder
*
Gabriel Ceretta Jung

**Gabriel Ceretta Jung** (født 12. juni 1997 i Videira) er en brasiliansk profesjonell håndballspiller, som er høyre bakspiller på det brasilianske håndballandslaget.

Han ble tatt ut til å representere Brasil under Håndball-VM 2017 i Frankrike.

## Referanser


## Eksterne lenker
*
Dhyāna i buddhismen

**Dhyāna** (sanskrit), eller **Jhāna**, vanligvis oversatt som meditasjon, er en tilstand av tomhet i sinnet som står sentralt i hinduismen, buddhismen og jainismen. I buddhismen utgjør det en serie av bevissthetstilstander, som leder til en «tilstand av fullkommen sinnsro og oppmerksomhet» (*upekkhii-sati-piirisuddhl*).

Dhyana ser ut til å ha vært en sentral praksis i buddhismen før den ble splittet i sekter. Etterhvert som den utviklet seg, ble den forbundet med andre former for meditasjon.

## Eksterne lenker
* Ajahn Brahmavamso, Travelogue to the four Jhanas
* Leigh Brasington, Interpretations of the Jhanas
Junkerdal

**Junkerdal** er ei bygd og en grunnkrets i delområdet *Øvre Saltdal* i Saltdal kommune i Nordland. Bygda ligger nederst i Junkerdalen, rundt 33 kilometer (luftlinje) sør for kommunesenteret Rognan. I 2016 hadde grunnkretsen 70 innbyggere.

## Referanser
Robert L. Capers

**Robert L. Capers** (født 1971) er U.S. attorney for Eastern District of New York.Før han ble utnevnt til U.S. attorney var han senioradvokat i distriktets seksjon for offentlig integritet, der han håndterte komplekse etterforskninger og aktorater som involverte offentlige tjenestemenn som misbrukte sine stillinger og offentlig tillit.

## Tidlig liv og utdannelse
Capers ble født i 1971 i Bronx. Hans far var kriminaletterforsker for, og hans bror er nå pensjonert fra, New York Police Department. Han fikk sin bachelorgrad i 1992 fra New York University, der han var medkaptein for basketballaget. I 1996 han fikk sin juristgrad fra Albany Law School.

## Karriere
Før han ble føderal påtalejurist for Eastern District of New York i 2003, var Capers sjef for narkotikaseksjonen i International Narcotics Strike Force. Han hadde vært aktor for Manhattan District Attorney's Office, og deretter assisterende sjef for narkotikaseksjonen og fungerende assisterende sjef for seksjonen for generell kriminalitet. Han var også assisterende U.S. attorney. 

I mai 2015 kunnegjorde senator Chuck Schumer sin støtte til Capers om å bli den neste U.S. attorney for Eastern District, som etterfølger til Loretta Lynch, som ble føderal generaladvokat i april 2015. I oktober 2015 nominerte president Barack Obama Capers til stillingen. Han ble godkjent av Senatet til embedet 15. desember 2015, og tatt i ed 4. januar 2016.

## Referanser
Phil Mason

**Philip E. Mason** (født 1972), bedre kjent som **Phil Mason** og under pseudonymet **Thunderf00t**, er en britisk videoblogger. Han lager videoer på YouTube som kritiserer kreasjonisme, religion, pseudovitenskap og radikalfeminisme. Han er også en vitenskapsperson som jobber innen kjemi og biokjemi.

## Tidlig liv
Mason fikk en Bachelor of science i 1993 og en filosofisk doktorgrad i 1997 i kjemi fra University of Birmingham. Fra 2003 til august 2010 var han tilknyttet University of Bristol.

## Karriere
Mason arbeidet ved Cornell University, ved universitetets matvitenskapsfakultet, fra 2002 til 2012, hvor han studerte molekylær påvirkning mellom vann og sukkermolekyler, i tillegg til molekylær modellering av proteiner og guanidinløsninger. Per 2013 arbeidet han ved instituttet for organisk kjemi og biokjemi ved det tsjekkiske akademi for vitenskap, som et medlem i en forskningsgruppe ledet av Pavel Jungwirth. Mason var hovedforfatter av en artikkel gitt ut i *[[Nature Chemistry]]*, som argumenterte for at alkalimetaller som reagerer med vann kan skape en Coulomb-eksplosjon. Mason er medforfatter til 34 vitenskapelige artikler og hovedforfatter til 20. Per august 2016 gir han fortsatt ut vitenskapelige artikler og er aktiv i forskningen sin.

## Internettaktivitet
Mason har gjennom YouTube-kanalen sin publisert en serie videoer kalt «Why do people laugh at creationists?» (norsk: Hvorfor ler folk av kreasjonister?), som fokuserer på Kent Hovinds argumenter for kreasjonisme som han har uttalt på offentlige seminarer. Sosiologen Richard Cimino har beskrevet tonen i disse videoene som en som tilhører en profesjonell, godt utdannet og velformulert britisk akademisk ekspert, som forklarer, den irrasjonelle adferden til de som tror på det han taler mot. Mason (som var opprinnelig bare kjent som Thunderf00t) har også debattert med kreasjonisten VenomFangX, en YouTube-blogger som støtter kreasjonisme, gjennom en serie videoer begge la ut på YouTube. Denne debatten varte nesten to år. Mason er også kjent for å svare på argumenter fra Ray Comfort og Casey Luskin, som også er kreasjonister.

Masons Twitter-konto ble midlertidig stengt ned 19. september 2014, for å ha vært støtende mot Anita Sarkeesian og andre feminister. Kontoen hans ble gjenopprettet to måneder etterpå.

## Referanser


## Eksterne lenker
* 
* 
*